Na temelju članka 4. Odluke o prodaji nekretnina u vlasništvu Grada Obrovca osobama određenih struka i zanimanja za čijim radom postoji posebno iskazana potreba na području Grada Obrovca u svrhu njihova stambenog zbrinjavanja („Službeni glasnik Grada Obrovca“ broj 8/21) i Zaključka Gradonačelnika Grada Obrovca, KLASA: 372-01/21-01/02, URBROJ: 2198/23-02-21-2, od 1. prosinca 2021., raspisuje se

**JAVNI POZIV**

**za prodaju nekretnina u vlasništvu Grada Obrovca**

**osobama određenih struka i zanimanja za čijim radom postoji posebno iskazana potreba**

**na području Grada Obrovca u svrhu njihova stambenog zbrinjavanja**

1. **Predmet Javnog poziva (dalje u tekstu: Natječaj):**

*Poticanje ostanka potrebnih kadrova na području Grada Obrovca čime se doprinosi razvoju i napretku šire društvene zajednice, prodajom dviju nekretnina u vlasništvu Grada Obrovca, na adresi Ulica bana Josipa Jelačića 5 te Ulica Stjepana Radića 2, u naravi 2 stana u roh-bau stanju izgrađenosti, označeni kao:*

*• etažna jedinica 4. oznake „stan 1“ - stan na prvom katu zgrade koji se sastoji od kuhinje i blagovaonice, kupaonice, WC-a i ostave (u elaboratu etažiranja označeno žutom bojom), korisne površine 88,17 m2,*

*• etažna jedinica 7. oznake „stan 4“ - stan na drugom katu zgrade koji se sastoji od kuhinje, dnevnog boravka i blagovaonice, spavaće sobe, hodnika, kupaonice i WC-a (u elaboratu etažiranja označeno sivom bojom), korisne površine 70,61 m2.*

1. **Opći uvjeti, podnošenje prijava, kriteriji i postupak ocjenjivanja:**

*Natječaju mogu pristupiti mogu fizičke osobe određenih struka i zanimanja za čijim radom postoji posebno iskazana potreba na području Grada Obrovca, a koje nemaju riješeno stambeno pitanje na području Grada Obrovca.*

*Opći uvjeti, podnošenje prijava, kriteriji i postupak ocjenjivanja propisani su Odlukom o prodaji nekretnina u vlasništvu Grada Obrovca osobama određenih struka i zanimanja za čijim radom postoji posebno iskazana potreba na području Grada Obrovca u svrhu njihova stambenog zbrinjavanja („Službeni glasnik Grada Obrovca“ broj 8/21), koje je donijelo Gradsko vijeće Grada Obrovca na svojoj 4. sjednici od 22. listopada 2021., koja se nalazi u prilogu ovog javnog poziva.*

1. **Naziv i adresa tijela kojem se zahtjev podnosi:**

*GRAD OBROVAC*

*Jedinstveni upravni odjel*

*Trg dr. F. Tuđmana 1*

*23450 Obrovac*

1. **Vrijeme trajanja natječaja:**

*Natječaj traje od 02. prosinca 2021. godine do 14. prosinca 2021. godine, do 12.00 sati, te bez obzira na način dostave rok za dostavu prijava je*  ***14. prosinca 2021. godine, do 12.00 sati*** *odnosno prijava mora biti zaprimljena na protokolu Grada Obrovca do tog trenutka.* *Nakon toga će Povjerenstvo za provođenje postupka javnog natječaja provesti postupak ocjene prijava.*

1. **Informacije:**

*Sve informacije mogu se dobiti u Jedinstvenom upravnom odjelu Grada Obrovca, Trg dr. F. Tuđmana 1, Obrovac te na broju telefona 023/689-056.*

**POVJERENSTVO ZA PROVOĐENJE POSTUPKA JAVNOG NATJEČAJA**